stanford-oval/wikipedia huggingface dataset:
נשיא מקסיקו
הערות שוליים

↑  Acevedo, Nicole, "laudia Sheinbaum sworn in as Mexico's first female president in historic inauguration", NBC News, October 1, 2024. Retrieved on October 1, 2024.
| --- | --- |
בקרת זהויות :  NLI: 987007531470605171  LCCN: sh85084616
המכללה האקדמית תל-חי

ערך זה עוסק במכללה אקדמית בישראל. אם התכוונתם למכללה לטכנאים (י"ג) ולהנדסאים (י"ד) בעלת שם דומה, ראו .
| --- | --- |


הקמפוס המזרחי, מכללת תל-חי
 מכללה
 תקופת הפעילות:  1957–הווה (כ־68 שנים)
 בעלי תפקידים
 נשיא:  אליעזר שלו
 יו"ר:  זאב פלדמן
 מנכ"ל:  אלי כהן
 סטודנטים
 כלל הסטודנטים:  3,545
 סטודנטים לתואר ראשון:  3,009
 סטודנטים לתואר שני:  536
 סטודנטים מתוקצבים:  4,770
 מיקום
 מיקום:  אצבע הגליל
 מדינה:  ישראל ישראל
 קואורדינטות:  33°14′08″N 35°34′44″E﻿ / ﻿33.2356°N 35.5789°E﻿ / 33.2356; 35.5789
 telhai.ac.il
  (למפת אצבע הגליל מוגדלת) המכללה האקדמית תל-חי(למפת אצבע הגליל רגילה) המכללה האקדמית תל-חי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המכללה האקדמית תל-חי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המכללה האקדמית תל-חי
 
המכללה האקדמית תל-חי היא מכללה אקדמית הממוקמת באצבע הגליל, צפונית לקריית שמונה, במקום שבו שכן בעבר היישוב תל חי. בשנת 2021 התמזגה עם המכללה להוראה אוהלו שבקמפוס בקצרין, והחל משנה זו היא המכללה הגדולה בצפון. במאי 2024 אישרה המועצה להשכלה גבוהה את הפיכתה של המכללה לאוניברסיטה.
היסטוריה

בשנת 1957 הקימה המועצה אזורית הגליל העליון בית ספר להשכלת מבוגרים ואולפן לאומנויות בתל חי. באולפן התקיימו שיעורים במוזיקה, פיסול, קדרות, בימוי, גרפיקה, ציור ומחול. באמצע שנות ה-60 למדו באולפן כ-400–500 בני הקיבוצים בסביבה, מתיכוניסטים ועד פנסיונרים ובעול אחזקתו נשאה מועצה אזורית גליל עליון. הלימודים התקיימו בחצר תל חי ובבית אנה פרנק לאחר שנחנך בשנת 1964.
בשנת 1963 פעלה מועצה אזורית גליל עליון להקמת מכללה ללימודים גבוהים בתל חי שיתן לבני הקיבוצים הכשרה מקצועית לאו דווקא אקדמית. בשנת 1965 הוקם מרכז להשתלמות שקיים לימודים בחקלאות, מקצועות טכניים, מזון וכלכלה. בשנת 1968 אומץ המרכז להשכלה על ידי ידידי תנועת הבונים בארצות הברית.
בשנת 1969 החליט המרכז להשתלמות בתל חי להפוך למכללה אזורית אקדמית בחסות אוניברסיטת תל אביב. המכללה קיימה לימודים אקדמיים עד 60% מלימודי תואר ראשון כשאת השאר התלמידים היו צריכים להשלים באוניברסיטת תל אביב. לימודי החקלאות במכללה הוכרו על ידי הפקולטה לחקלאות ברחובות כמקבילות לשנת לימודים. כן התקיימו במכללה לימודי טכנאים והנדסאים בחסות הטכניון. לניהול המכללה הוקמה אגודה בשם המכללה האזורית הגליל העליון תל-חי, ששינתה את שמה ל"המכללת האזורית תל חי ע"ש גרטרוד ומוריס רודמן", בעקבות תרומה שהתקבלה לבניית הקמפוס. מאמצע שנות ה-70, הלימודים התקיימו בחסות אוניברסיטת חיפה.
בראשית שנת 1976 הוקמה במקום מכינה קדם אקדמית למסיימי תשע כיתות לימוד בלבד.
מתוך המכללה האזורית התפתחה בשנת 1976, בחסות המכון הממשלתי להכשרה בטכנולוגיה ובמדע (מה"ט), המכללה הטכנולוגית תל חי למדעים, תקשורת ועיצוב.
המכללה קיבלה את פרס החינוך לשנת תשמ"ב.
בשנת הלימודים תשנ"ד (1993), החלה המכללה האקדמית תל חי לפעול כמוסד אקדמי הפועל בהיתר המועצה להשכלה גבוהה (המל"ג), בתוך הקמפוס של המכללה האזורית תל חי, בחסות אוניברסיטת חיפה.
משנת הלימודים תשנ"ז 1996, הוכרה המכללה על ידי המל"ג כמוסד עצמאי להשכלה גבוהה הרשאי להעניק תואר ראשון בחוגים לביוטכנולוגיה ומדעי הסביבה, מדעי המחשב, חינוך, כלכלה וניהול, עבודה סוציאלית ולימודים רב-תחומיים. בשנת הלימודים תשס"א 2000 הוסמכה המכללה להעניק תואר ראשון במדעי התזונה. בשנת תשס"ו 2006 הייתה למכללה הראשונה בארץ שפתחה חוג לפסיכולוגיה. באותה שנה 2006 נפתחו גם החוגים למדעי המזון ולמדעי הסביבה. בשנת הלימודים תשס"ט 2008 פתחה המכללה חוג שירותי אנוש, וכן קיבלה היתר מהמל"ג להעניק תואר שני בשני חוגים עבודה סוציאלית וביוטכנולוגיה. ב-2011 נפתח במכללה החוג למדעי החי. ב-2012 נפתח החוג ללימודי מזרח אסיה. בשנה זו 2012 נפתחה גם התוכנית לתואר שני בדרמה-תרפיה, ב-2013 נפתחו התוכניות לתואר שני במדעי התזונה ובלימודי גליל. ב־2015 נפתחו התוכניות לתואר שני בחוג לחינוך ובפסיכולוגיה חינוכית. ב־2016 נפתחה התוכנית לתואר שני במדעי המים. וב-2017 נפתחה התוכנית לתואר שני בטיפול באמצעות אמנויות.
בשנת 2021 התמזגה המכללה להוראה אוהלו עם המכללה האקדמית תל-חי. המיזוג נערך כחלק מהתכנית לאיחוד מכללות, שיצאה לדרך בשנת 2015, במסגרת הסכם שנחתם בין משרד החינוך לבין המועצה להשכלה גבוהה.
היסטוריה > 2021 ואילך

במתחם המכללה האקדמית תל-חי, על מגוון מוסדות הלימוד שבו, לומדים ב-2021 למעלה מ-6,000 סטודנטים, מתוכם 4,900 בחוגים האקדמיים. הלימודים במכללה מתקיימים בשלושה קמפוסים: קמפוס מערב הוותיק, מצוי כשני ק"מ צפונית לקריית שמונה בו שוכנת הפקולטה למדעים וטכנולוגיה, קמפוס מזרח אשר נחנך בתחילת שנת הלימודים תשס"ט, ממוקם מזרחית לכביש 90 ובו שוכנת הפקולטה למדעי החברה והרוח וקמפוס אוהלו לחדשנות בחינוך והוראה, הממוקם בקצרין. החל משנת הלימודים 2021, מתקיימים במכללה לימודים בחמישה-עשר חוגים אקדמיים לתואר ראשון, וארבעה-עשר מסלולים לתואר שני וכן במגוון תוכניות לימוד חוץ אקדמיות.
במכללה האקדמית פועל מרכז תמיכה לסטודנטים בעלי לקויות למידה, הראשון מסוגו בארץ. המרכז מספק עזרי למידה שונים, וכן סיוע פרטני וקבוצתי לסטודנטים שאובחנו כלקויי למידה.
בתחילת מלחמת חרבות ברזל פונה קמפוס המכללה בתל-חי, והלימודים בה מאז נערכו באופן מקוון או בקמפוסים אחרים. במאי 2024 החליטה המועצה להשכלה גבוהה על תחילת הליך של הפיכת המכללה לאוניברסיטה.
שכר הלימוד במוסד (בלימודים לתואר אקדמי) הוא כמקובל באוניברסיטאות ובמכללות ציבוריות בישראל. חייל או בוגר שירות לאומי, שסיים שירותו החל מ-1 בינואר 2010, זכאי למלגת שכר לימוד מלאה עבור שנת לימודיו הראשונה לתואר ראשון (בהתאם להחלטה בדבר לימודי חיילים משוחררים במוסד להשכלה גבוהה בפריפריה).
ספרייה

אוסף הספרייה של המכללה האקדמית תל-חי כולל מגוון של משאבי מידע מודפסים, אורקוליים ואלקטרוניים. ישנה גישה למשאבים אלה גם דרך המחשב הביתי. בנוסף, בספרייה ארכיון מפות רחב היקף, המכיל למעלה מ-27,000 מפות היסטוריות וצבאיות של הגליל וסביבותיו. חלק גדול מהמפות סרוק ומקוטלג וניתן להגיע אליהן באמצעות המחשב.
נשיאי המכללה לאורך השנים

1994–1996 – פרופ' מרים בן פרץ
1996–1998 – פרופ' גבי ורבורג
1998–2000 – פרופ' יצחק שיחור
2000–2005 – פרופ' מוטי שכטר
2005–2009 – פרופ' זקי ברק
2009–2015 – פרופ' יונה חן
2015–2022 – פרופ' יוסי מקורי
2022–הווה – פרופ' אליעזר שלו
הערות שוליים

↑  לפי לוח 8 - סטודנטים במוסדות להשכלה גבוהה באתר המועצה להשכלה גבוהה, נכון לשנת הלימודים ה'תש"ף (2019–2020)
↑  דוד שליו, המכללות האזוריות - מרכזי לימוד לאלפים, דבר, 12 בנובמבר 1972
↑  צבי לביא, אולפן האומנויות בתל חי עושה חיל, מעריב, 29 באוגוסט 1962
↑  תמר אבידר, בתל חי בגליל - לומדים קראמיקה ומחול, מעריב, 29 ביוני 1966
↑  תובעים לשפץ את כבישי הגליל, דבר, 14 במרץ 1965
↑  דוד שליו, יש חיים בתל חי, דבר, 13 במאי 1965
↑  ש. רפפורט, המועצה האזורית גליל עליון תקים אוניברסיטה לבני המשקים, מעריב, 25 בדצמבר 1963
↑  מנחם רהט, ישובי ההר בגליל מתריעים; המחסור במים פוגע במטעים, מעריב, 10 באוגוסט 1965
↑  דוד שליו, המועצה האזורית הקימה מרכז להשכלה, דבר, 5 בספטמבר 1965
חולקו תעודות לבוגרי המרכז להשכלה בתל חי, דבר, 17 באפריל 1967
↑  יאמצו ביה"ס האזורי להשכלה גבוהה בגליל, דבר, 7 ביולי 1968
↑  המרכז להשכלה גבוהה בתל חי - מיכללה אזורית, דבר, 12 בנובמבר 1969
↑  מכללות אזוריות לאימוץ תל אביב, מעריב, 12 באוקטובר 1970
מכללה אזורית לתושבי הגליל, מעריב, 1 בפברואר 1971
↑  נורית ברצקי, ללמוד בתל חי, מעריב, 12 בפברואר 1971
↑  החלה ההרשמה לקורסי הטכנאים, דבר, 8 במאי 1970
↑  אישור הקמת האגודה, דבר, 2 בספטמבר 1971
↑  שינוי שם המכללה האזורית, דבר, 26 במאי 1972
↑  אוניברסיטת חיפה, דבר, 9 בינואר 1976
מכללת תל חי - שלוחת האוני' לעוד 3 שנים, דבר, 28 ביוני 1977
↑  בוגרי מכללת תל חי יתקבלו באוני' חיפה, דבר, 6 בנובמבר 1980
↑  חיילים משוחררים לומדים במיכללת תל חי, דבר, 10 במאי 1976
יצחק יעקובי, חינוך שני, דבר, 26 בנובמבר 1976
יצחק יעקבי, חממה קדם אקדמית פועלת בקריית שמונה, מעריב, 7 בנובמבר 1978
↑  יוסף וקסמן, נבון: חיינו נעשו בלתי נסבלים, מעריב, 6 בדצמבר 1982
↑  אמיתי פרץ, ‏מכללת תל חי תהפוך לאוניברסיטה, אבל הסטודנטים והמרצים לא יודעים מתי יחזרו לקמפוס, באתר דבר העובדים בארץ ישראל, 24 במאי 2024
↑  לירן כוג'הינוף, המל"ג אישרה: מכללת תל חי תהפוך לאוניברסיטה, באתר כאן – תאגיד השידור הישראלי, 21 במאי 2024
↑  מלגה ללומדים בפריפריה – ייעוד 44, באתר האגף והקרן לחיילים משוחררים
↑  מלגה לתושבי הפריפריה – ייעוד 45, באתר האגף והקרן לחיילים משוחררים
| --- | --- |
בקרת זהויות :  NLI: 987007265453105171  ISNI: 0000 0001 2107 842X  LCCN: n85361602  VIAF: 126045015   WorldCat (עם VIAF): 126045015 
סמל המכללה עד 2018
שלט הכניסה למכללה האקדמית תל חי
הקמפוס המזרחי, מכללת תל-חי
קאלום קר

| --- | --- |
אין תמונה חופשית
 לידה:  11 במאי 1994 (בן 30) אדינבורו, הממלכה המאוחדת 
 פרופיל ב-IMDb
 
אנדרו קאלום קר (באנגלית: Andrew Callum Kerr נולד ב-11 במאי 1994) הוא שחקן, דוגמן ומוזיקאי סקוטי.
ביוגרפיה

קר הוא ממוסלבורג, מזרח לוטיאן ליד אדינבורו .
הוא הצטרף לתיאטרון הלאומי לנוער של סקוטלנד בזמן לימודיו, ונבחן לתפקיד בסדרת הטלוויזיה סקינס כשהיה בן 15. קר שיחק רוגבי במשך 6 חודשים בליגת הנוער הלאומית, והחל ללמוד כלכלה באוניברסיטה ולעבוד במשרד עורכי דין. הוא החליט שזה לא בשבילו, עזב ועבר ללונדון כדי להתמקצע במשחק.
קריירה

קר החל לדגמן בשנת 2017.  נהוא דגמן עבור מותגים רבים בהם יגואר, אדידס, קטאר איירווייס, Specsavers,  ו־HisColumn.  כמו כן, בשנת 2017, קר הופיע בקליפ "Mixed Signals" של הזמר רובי ויליאמס,  והופיע בהופעות אורח בסדרות הטלוויזיה "רופאים" ו- "Chair Detectives". בשנת 2019, הוא גילם את דאנקן בעיבוד הטלוויזיה של Hulu לסרט הקומדיה הרומנטית "ארבע חתונות ולוויה". באותה שנה, הוא הופיע בסרט הדוקומנטרי Banged Up Abroad ובסיטקום ITV Zomboat! .
בינואר 2020, קר לוהק לתפקיד באופרת הסבון "הוליאוקס" המשודרת ב ערוץ 4,  קר עזב את הסדרה באפריל 2021.
בשנת 2022, קר גילם את כריסטופר פוקסוורת' בסדרה "פרחים בעליית הגג: המקור", פריקוול של מיני-סדרה המבוססת על הרומן גן של צללים,  ותפקיד חוזר בדרמה המוזיקלי,, "Monarch". .
לאחר שהופיע בסצנת מוזיקת הקאנטרי בנאשוויל במשך שישה חודשים, קר הוציא את סינגל הבכורה שלו "Tequila Therapy" בשנת 2023.
חיים אישיים

מ-2021 עד 2022, קר היה מאורס לזמן קצר לאוליביה אנדרסון, אותה הכיר ב-2016.  ביולי 2023, קר הודיע שהוא מצפה לילד עם בת זוגו החדשה לורן סטייסי.  בתם נולדה בדצמבר 2023.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2017 | נרסיסוס | נרסיסוס | סרט קצר |
| 2017 | הוא והיא | אוֹתוֹ | סרט קצר |
| 2019 | Memories | ג'ון |  |
| 2020 | Ghetto Bird | בילי | סרט קצר |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2017 | רופאים | פיט | פרק אחד |
| 2017 | Armchair Detectives | דייל קולמן | פרק: "חבר המושבעים בחוץ" |
| 2018 | The Shore | אדם |  |
| 2019 | Queens of Mystery | נתן | פרק אחד |
| 2019 | ארבע חתונות ולוויה | דאנקן | 2 פרקים |
| 2019 | Zomboat! | ג'וד | 5 פרקים |
| 2020–2021 | הוליאוקס | ג'ורג' קיס | 70 פרקים |
| 2020 | Locked Up Abroad | ריאן | סרט דוקו |
| 2021 | Glow & Darkness | פרידריך השישי משוואביה | 9 פרקים |
| 2022 | פרחים בעליית הגג: המקור | כריסטופר פוקסוורת' | מיני סדרה |
| 2022 | Monarch | ווייד סטלינגס | תפקיד חוזר |
| 2022 | History of A Pleasure Seeker | פיט ברול | פיילוט |
| 2024 | וירג'ין ריבר | אוורט הצעיר | 3 פרקים |
| 2025 | ואן פיס | סמוקר | עונה 2 |
| 2025 | מחזור כישור הזמן | גלד | עונה 3 |
פילמוגרפיה > קליפים

| שיר | שנה | אמן | הערות |
| --- | --- | --- | --- |
| "Mixed Signals" | 2017 | רובי ויליאמס |  |
הערות שוליים

↑  Vesty, Sarah (2017-03-20). "Scots actor lands dream role in Robbie Williams music video". Daily Record. נבדק ב-2020-05-15.
↑  Bird, Daniel (2020-04-01). "Hollyoaks' Callum Kerr 'wanted' by Love Island before landing huge soap role". Daily Star. נבדק ב-2020-05-15.
↑  Sidat, Leena (2019-09-30). "Experts reveal four factors that can affect our eyes". nottinghampost. נבדק ב-2020-05-15.
↑  "MOT Models - Callum Kerr". www.motmodel.com. נבדק ב-2020-05-15.
↑  Bird, Daniel (2020-01-28). "Hollyoaks newcomer Callum Kerr exposes connection to Robbie Williams". Daily Star. נבדק ב-2020-05-15.
↑  "Hollyoaks casts actor Callum Kerr as hunky new policeman George Kiss". Stevenson Withers (באנגלית). נבדק ב-2020-05-15.
↑  Hughes, Johnathon (4 במאי 2020). "Hollyoaks' James Sutton on John Paul's new romance with PC Kiss and a potentially surprising reunion". Radio Times (באנגלית). נבדק ב-2020-05-15. {{cite web}}:  (עזרה)
↑  Lamacraft, Tess (2020-01-20). "This handsome NEW Hollyoaks character is set to cause quite a stir as he tackles a very serious issue". What's on TV (באנגלית). נבדק ב-2020-05-15.
↑  Laurie, Dan (2020-05-06). "Hollyoaks' PC Kiss 'exposed as county lines drug dealer' in deadly twist". Daily Star. נבדק ב-2020-05-15.
↑  Kilkelly, Daniel (12 באפריל 2021). "Hollyoaks star Callum Kerr reacts to George Kiss' shock exit". נבדק ב-15 באוגוסט 2022. {{cite web}}:  (עזרה)
↑  Petski, Denise (17 באוגוסט 2021). "Lifetime Greenlights 'Flowers In The Attic' Prequel Miniseries With Jemima Rooper, Max Irons, Kelsey Grammer, Harry Hamlin, Moren". Deadline. {{cite web}}:  (עזרה)
↑  Petski, Denise (2 בנובמבר 2021). "'Monarch': Callum Kerr & Kevin Cahoon Join Fox Musical Drama Series". נבדק ב-15 באוגוסט 2022. {{cite web}}:  (עזרה)
↑  Sarrubba, Stefania (14 במרץ 2023). "Former Hollyoaks star Callum Kerr shares new project away from acting". נבדק ב-9 באפריל 2023. {{cite web}}:  (עזרה)
↑  "Rising Scottish musical talent Callum Kerr drops country gem Tequila Therapy". Culture Fix. 30 במרץ 2023. נבדק ב-9 באפריל 2023. {{cite web}}:  (עזרה)
↑  Davies, Matilda (28 בנובמבר 2021). "Former Hollyoaks star Callum Kerr announces his engagement". נבדק ב-15 באוגוסט 2022. {{cite web}}:  (עזרה)
↑  Jade, Lauren (4 ביולי 2023). "Hollyoaks star Callum Kerr expecting baby with new partner following fiancée split". נבדק ב-4 ביולי 2023. {{cite web}}:  (עזרה)
↑  Lawes, Ruth (13 בדצמבר 2023). "Hollyoaks' Callum Kerr welcomes first baby and reveals adorable name". נבדק ב-9 בינואר 2024. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאלום קר".
פרדיננד הראשון, מלך בולגריה

| --- | --- |

סמל ממלכת בולגריה
 
 מדינה:  ממלכת בולגריה
 בית האב:  סקסה קובורג גותה
 תארים:  נסיך סלובקיה   נסיך בולגריה   מלך בולגריה  
 השליט האחרון:  סמיון השני, בבולגריה
 תקופת השושלת:  1887 כנסיכות ומ 1908 כממלכה. – בולגריה: 15 בספטמבר 1946, על ידי השלטון הקומוניסטי בבולגריה, בהכוונת ברית המועצות  
 אתניות:  גרמנית, איטלקית, צרפתית
המלך פרדיננד הראשון בפגישה עם המלך גאורגיוס מיוון, בסלוניקי בשנת 1912
המלך פרדיננד הראשון, כפי שצולם בגרמניה בשנת 1928
ארון הקבורה המיותם של המלך פרדיננד, המוצב בכנסיית אוגוסטין הקדוש בגרמניה ולא נקבר, מאחר שבצוואתו ביקש המלך להקבר בבולגריה


מעצמות המרכז במלחמת העולם הראשונה ומנהיגיהן. למידע על מעצמה או מנהיג, לחצו על החלק המתאים בתמונה
פרדיננד הראשון, מלך בולגריה (בבולגרית: Фердинанд I;‏ 26 בפברואר 1861, וינה - 10 בספטמבר 1948, קובורג), נולד כנסיך פרדיננד מקסימיליאן קרל לאופולד מריה לבית סקסה קובורג גותה, שהייתה משפחת אצולה גרמנית. פרדיננד היה נסיך והמלך הראשון של ממלכת בולגריה השלישית, בשנים 1887–1918 ובנוסף היה בוטנאי, אנטומולוג ובולאי.
בתקופתו יישמה בולגריה את חוקת טרנובו, שהייתה חוקה מתקדמת וליברלית, שאיפשרה חופש פולחן וזכויות אזרח בסיסיות, גם לבני הקהילה היהודית. תחת שלושים שנות שלטונו של פרדיננד הפכה בולגריה ממדינה שגררה אחריה את הקיבעון העות'מאני, אשר אפיין אותה במשך כמעט 500 שנים, למדינה מתוקנת עם שירותי ציבור, תשתית וכן צבא מודרני. סופיה הפכה לאחת מערי הבירה היפות והמפותחות בבלקן. אך פרדיננד ביצע טעויות קריטיות בכל הנוגע למדיניות החוץ, החל מהתבוסה במלחמת הבלקן השנייה וכלה בתבוסה הקשה וכמעט אובדן העצמאות, במלחמת העולם הראשונה, אשר תוצאותיה אילצו אותו לוותר על כסאו.
רקע משפחתי

פרדיננד נולד בווינה לבית קוהארי, שהיה ענף הונגרי של בית המלוכה סקסה קובורג גותה. הוא גדל והתחנך באווירה הקוסמופוליטית של בירת האימפריה האוסטרו הונגרית. בית קוהארי, שהיה נצר למשפחות אצולה אמידות בהונגריה וסלובקיה, החזיק בשטחי קרקע נרחבים באזורים אילו ולנכסים אילו הצטרפה נדוניה לא קטנה, שהביאה עימה אימו קלמנטין, נסיכת אורליאן, שהייתה בתו של לואי פיליפ, מלך צרפת. כיאה למסורת האירופאית של המאה ה-19, נוצרו קשרי נישואין במסגרת נישואים פוליטיים, במטרה לעגן בריתות ויחסים בין המדינות השונות. דודו של פרדיננד היה פרננדו השני, מלך פורטוגל, אביו היה דודן של המלכה ויקטוריה וגם קרוב משפחתו של לאופולד השני, מלך הבלגים. ברוח אותה מסורת, ייסד גם פרדיננד שושלת משפחתית, כאשר הפך לנסיך ומלך בולגריה.
חייו האישיים

פרדיננד חותן בנישואים פוליטיים ב-20 באפריל 1893, למריה לואיזה מבורבון-פארמה, נסיכת בולגריה, בתו של רוברטו הראשון, דוכס פארמה ופיאצ'נזה האחרון. החתונה נערכה בעיר לוקה שבטוסקנה, איטליה ולזוג נולדו ארבעה ילדים בוריס, (לימים המלך בוריס השלישי), בשנת 1894, הנסיך קיריל בשנת 1895 והנסיכות אבדוקיה בשנת 1898 ונדז'דה בשנת 1899. כמקים הממלכה הבולגרית המתחדשת, בחר פרדיננד בשמות לבניו, אשר יצרו קשר אתנוגרפי, למלכי בולגריה באימפריה הראשונה כגון בוריס הראשון והשני מחד וקדושים נוצרים כגון קירילוס, אשר יחד עם אחיו מתודיוס המציאו את הכתב הקירילי הנהוג בבולגריה, מאידך. הדבר מיצב את פרדיננד בנרטיב הבולגרי המתחדש, כממשיך השושלת ההיסטורית במטרה לאחד מסביבו את כל העם, לכדי קהילה אחת, אף על פי שכלל לא היה בולגרי.
מריה לואיזה נפטרה ב-31 בינואר 1899, מיד לאחר לידת בתה נדז'דה. רק לאחר פטירתה של אמו קלמנטין, נסיכת אורליאן, בשנת 1907, החליט המלך להינשא בשנית, כדי לחזק את קשרי המשפחה עם בתי האצולה באירופה. כך, ב-28 בפברואר 1908, נישא המלך בשנית לאלאונורה מרויס-קוסטריץ, שנמנתה עם בית אצולה גרמני שמרכזו במדינת תורינגיה, שבגרמניה של ימינו. בפברואר 1896, המיר פרדיננד את דתו של בנו בכורו, בוריס מנצרות קתולית לנצרות אורתודוקסית ובכך, ביצע מחווה לשיפור היחסים מול האימפריה הרוסית, צעד שגרר אחריו חוסר שביעות רצון בקרב קרובי משפחתו הקתולים ובראשם פרנץ יוזף הראשון, קיסר אוסטריה.
נסיך ומלך בולגריה

בתאריך 7 בספטמבר 1886, התפטר הנסיך אלכסנדר בטנברג מהשלטון בבולגריה, בלחץ האימפריה הרוסית. משלחת מטעם הפרלמנט הבולגרי יצאה לאירופה, במטרה לחפש אציל ממשפחת מלוכה מיוחסת, אשר יסכים לשמש כמלך בולגריה ויהיה מקובל על המעצמות. לאחר שסיירו ברחבי אירופה הגיעו לווינה ופרדיננד, שהיה קצין ומדען נאות להצעה וב-7 ביולי 1887, הפך לנסיך בולגריה. כמיטב המסורת של האצולה האירופאית, החל פרדיננד במפעלי בנייה ראוותניים ברחבי בולגריה, שכללו ארמונות ומבני ציבור. פרדיננד היה אוטוקרט, אך החוקה הבולגרית הגבילה את סמכויותיו באמצעות הפרלמנט וראש הממשלה. פרדיננד התעמת עם הפרלמנט וראש הממשלה והרבה לבחור בעלי תפקידים מקרב נאמניו.
ב-5 באוקטובר 1908, הכריזה רשמית בולגריה על עצמאותה והתנתקותה מן האימפריה העות'מאנית וכך הפך פרדיננד מנסיך למלך, כשההכתרה מתקיימת בכנסייה עתיקה מתקופת האימפריה הבולגרית השנייה, בעיר טרנובו. ההכרזה התקבלה על ידי כל מעצמות אירופה ובכלל זה העות'מאנים.
פרדיננד הגיע למדינה מוזנחת, שטרם השתחררה מהקיבעון העות'מאני שאחז בה במשך כמעט 500 שנים. תשתיות תקשורת ותחבורה לקויות, כמעט ללא שירותי ציבור לא כל שכן מוסדות תרבות ואמנות. במשך שנות שלטונו הוא הפך את בולגריה בכלל וסופיה בפרט לבירה אירופאית מן המניין, עם מוסדות חינוך אקדמיים, מבני ציבור, תרבות ואמנות, תשתית מודרנית של אמצעי תחבורה, מסילות ברזל כבישים ומדרכות. נבנתה תשתית חשמלית ומים זורמים ברחבי בולגריה. הוא ארגן מחדש את פקידות ממשלו והקים את משרדי החינוך והבריאות. גולת הכותרת של מפעלו, הייתה הקמתו של צבא מודרני ממוכן ומצויד היטב.
מלחמות הבלקן

פרדיננד השלים את בניית צבא בולגריה וכיאה לממשיך דרכה של האימפריה הראשונה, כפי שתפש עצמו, חתר להשגת שטחים וחזרה לימי "בולגריה הגדולה". בשנת 1912, הצטרף לליגה הבלקנית, במטרה לגרוע שטחים מהאימפריה העות'מאנית, תוך מתן אמתלה דתית, שמדובר במאבק נגד הכופרים. לאחר הצלחה במלחמת הבלקן הראשונה וכיבוש שטחים רבים ובכלל זה העיר אדירנה, הסתכסכה בולגריה עם שכנותיה, בשל רצונו של המלך פרדיננד בשטחים נוספים ופרצה מלחמת הבלקן השנייה, כשבולגריה תוקפת את סרביה ויוון. המלחמה הסתיימה במפח נפש לבולגרים, כשצבאות האימפריה העות'מאנית מחד ורומניה מאידך, תוקפים ומביסים את הצבא הבולגרי, תוך גרימת אבדות כבדות. בלחץ המעצמות נחתם הסכם בוקרשט (1913), תוך אובדן שטחים שהשיגו בתחילת הלחימה, כגון חבל דוברוג'ה, העיר סיליסטרה והותרת רצועת חוף צרה, לאורך הים האגאי. חלומו של המלך פרדיננד והקצונה שמסביבו, להפוך לקיסר קונסטנטינופול ואת בולגריה למעצמה אזורית, נגוז. פרדיננד הולך שולל בידי קצונה לאומנית ששלטה בצבאו, תוך התעלמות מוחלטת מהסבך הגאופוליטי בבלקן ואזהרותיהן של האימפריה הרוסית לבל יתקוף את סרביה בעלת בריתה והקיסרות הגרמנית לבל יכבוש את איסטנבול. פרדיננד התעלם ובולגריה שילמה מחיר כבד של 65,000 הרוגים וכ 100,000 פצועים. פרדיננד לא ויתר על חלומותיו לאימפריה אזורית ומלחמה זו הייתה רק חזרה גנרלית לאירועי מלחמת העולם הראשונה.
מלחמת העולם הראשונה והוויתור על הכתר

המלך פרדיננד, קיבל הבטחה ממנהיגי מעצמות המרכז לזכות בשטחים על חשבון סרביה, בתמורה להצטרפות לצידם, במלחמת העולם הראשונה. פרדיננד המשיך בחלומותיו על "בולגריה הגדולה", שאף לכפר על "חרפת" מלחמת הבלקן השנייה וכך, ב-14 באוקטובר 1915, תקף צבא בולגריה את סרביה ובולגריה נכנסה רשמית למלחמה. בתחילת המערכה ניגף הצבא הסרבי, מפני הצבא הבולגרי ובולגריה השתלטה על שטחים באזור מקדוניה. חלק מהצבא הבולגרי נותב לכיבוש מחודש של דרום דוברוג'ה מרומניה ב-1916. מהשלב הזה ובמשך שנתיים, החל גלגל המלחמה לנטות לרעת בולגריה, כאשר צבאה מנהל מלחמה הגנתית מול צבאות מדינות ההסכמה והצבא הסרבי, אשר שחקו אט אט את כוחו, עד להכרעה. בין התאריכים ה-15 עד ה-21 בספטמבר 1918, נערך באזור דוברו פולה שבמקדוניה, קרב מכריע בו עמדו 26 גדודי הצבא הבולגרי אל מול 75 גדודים סרבים וצרפתים. הבולגרים נלחמו בגבורה בקרב שהוכרע עוד בטרם החל וסירבו להיכנע. הכוחות הצרפתים הפעילו להביורים ועשו שמות בקרב החיילים הבולגרים. קרב דוברו פולה הסתיים באסון לבולגרים ונחרט בנרטיב הבולגרי כאחד מאסונותיהם הגדולים. החיילים הנותרים, עזבו את החזית, התמרדו והכריזו על הקמת רפובליקה עצמאית בשם "הרפובליקה של ראדומיר" ובראשה אחד ממנהיגי מפלגת האיכרים, ראייקו דסקלוב. הם הכריזו על הדחת המלך פרדיננד ונעו לכוון סופיה. בהגיעם לפאתי העיר נתקלו בכוחות הצבא הנאמנים למלך שהסתייעו בחיילים גרמנים וניגפו בקרב. מהלך זה גרם לפריצתה של החזית המקדונית ובולגריה נותרה ללא כוח מגן, כאשר הכוחות הסרבים והצרפתים החלו לנוע אל עבר גבולות המדינה. התבוסה בחזית והמלחמה מבית העמידו את בולגריה בסכנת אובדן העצמאות והממשלה הבולגרית פנתה למפקדת הצבא האנגלו-צרפתי בסלוניקי, ביקשה הפסקת אש וזו הוכרזה ב-29 בספטמבר 1918.
בכך, תמה למעשה המלחמה הרת האסון מבחינת בולגריה, אשר במהלכה נפלו 87,500 חיילים בולגרים בקרבות וממחלות וכ 100,000 אזרחים. משנוכח פרדיננד שעצמאות הממלכה בסכנה, החליט לוותר על הכתר, או אולץ להתפטר וב-3 באוקטובר 1918, הפך בוריס השלישי למלכם של הבולגרים. הצעד הראשון בו נקט, הוא כניעה למדינות ההסכמה, אשר הובילה במסגרת חוזה ניי, לאובדן שטחים שהושגו במלחמות הבלקן ותחילת מלחמת העולם הראשונה, סוגיה שהיוותה את הגורם המרכזי לעמדתה הפוליטית העתידית של ממלכת בולגריה, במלחמת העולם השנייה.
אחרית ימיו בגלות

פרדיננד עבר להתגורר בקובורג שבגרמניה. הוא הצליח להעביר חלק מהונו וחזר לחיי הנהנתנות, שאפיינו את חייו כבן אצולה, טרם הפיכתו למלך בולגריה. ב-28 באוגוסט 1943, הלך לעולמו בנו בכורו בוריס השלישי ושושלתו, שהייתה מפעל חייו החלה לקרוס. בספטמבר 1944, נכבשה בולגריה על ידי הצבא האדום ומייד החל גל טיהורים וחיסולים בקרב חברי מנגנון השלטון הקודם. ב-1 בפברואר 1945, הוצא להורג בנו השני הנסיך קיריל וב-15 בספטמבר 1946, הודח נכדו המלך סימאון השני מכס המלוכה, לאחר "משאל עם", שאורגן על ידי המשטר הקומוניסטי בחסות ברית המועצות. סימאון יצא לגלות והמלוכה בבולגריה בוטלה רשמית ב-1 בדצמבר 1947. פרדיננד הלך לעולמו ב-10 בספטמבר 1948, בקשתו האחרונה שנכתבה בצוואתו, להקבר על אדמת בולגריה, מומשה ב-2024. עד אז נחו שרידי גופתו בארון קבורה, בטירת אוגוסטין הקדוש בקובורג.
ב-29 במאי 2024 הועברו שרידי פרדיננד הראשון מקובורג לסופיה במטוס צבאי, שנחת בנמל התעופה של סופיה. הם הועברו מגרמניה לבולגריה במטוס צבאי בהתאם להחלטה שקיבלה מועצת השרים הבולגרית.
הארון הורד ונישא על ידי השומרים הלאומיים והונח חגיגית במכונית מתים שיצאה לארמון ורנה (Vrana Palace) המלכותי בפאתי סופיה, שם נקבר פרדיננד הראשון.